钦定古今图书集成/明伦汇编/闺媛典/第229卷 > 宋德隆妻孔氏
## 钦定古今图书集成/明伦汇编/闺媛典/第229卷 > 宋德隆妻孔氏

按《南宫县志》：“孔氏，宋德隆妻。孔生而婉淑，归宋，执妇
道甚恪。未几，德隆亡，孔年二十二，舅姑在堂。子一韩
方襁褓，孔悲绝复苏，念曰：‘从死孰与养生’？因强起饮
食，奉甘旨，曲意承欢，教子读书。鸡鸣而起，至夜篝灯
犹绩以伴，无姑息意。戊寅，翁姑殁，当兵火之馀，丧事
必尽力不苟。壬午，一韩举孝廉，累上春官不第，赍志”
以殁。孔不胜悲恸，数月亦卒，年六十三。

===王三聘母李氏===按《南宫县志》：“李氏，王三聘母，早寡，苦节终身，县令表
其门。”